**Feladat témaköre:** Választás

|  |  |
| --- | --- |
| **Feladat elnevezése:** aktív - passzív választójog megkülönböztetése | **Feladat típusa:** kiscsoportos – plenáris feladat |
| **Időtartam:** 60 perc | **Feladat műfaja:** kombinált feladatmegoldás |
| **Feladat célja:** A feladat célja annak feltárása, mennyire vannak tisztában a tanulók az aktív, és passzív választójog alapvető szabályaival, mennyire tájékozottak ebben a kérdésben. A gyakorlati feladatok megoldása során kamatoztathatják már meglevő, illetve a tréner által kezdeményezett beszélgetés kapcsán szerzett ismereteiket.    **Feladat célcsoportja:** Ajánlott minimum nyolc általános végzettség, alacsonyabb iskolai végzettségnél nem alkalmazható.  **Feladat részletes leírása:**   1. fázis: Az első fázisban a tréner beszélgetést kezdeményez a tanulókkal, kinek milyen ismeretei vannak aktív, és passzív választójog alapvető szabályaival kapcsolatosan.   Háttérinformáció a trénernek:  Az aktív választójog választásra jogosultságot, a passzív választójog választhatóságot jelent. A Magyar Köztársaság területén lakóhellyel rendelkező minden nagykorú magyar állampolgárt megillet az a jog, hogy az országgyűlési képviselők választásán választó és választható legyen. Korábban az aktív választójog gyakorlásához a törvény megkövetelte, hogy a választópolgár a szavazás napján az ország területén tartózkodjék. A jelenlegi szabályozás szerint azonban a Magyarországon lakóhellyel rendelkező nagykorú állampolgár a Magyar Köztársaság külképviseletein is leadhatja szavazatát, amennyiben a szavazás napján külföldön tartózkodik és előzetesen kérte a külképviseleti névjegyzékbe való felvételét. A választójogot csak az ún. természetes kizáró okok korlátozzák. Az Alkotmány szerint nincsen választójoga annak, aki jogerős ítélet alapján a cselekvőképességet korlátozó vagy kizáró gondnokság alatt áll, jogerős bírósági ítélet alapján a közügyek gyakorlásától eltiltás alatt áll, szabadságvesztés büntetését tölti, büntetőeljárásban elrendelt intézeti kényszergyógykezelését tölti.  Szigorúbb szabályok vonatkoznak a polgármesterré választásra, csak magyar állampolgár jogosult erre. Bizonyos jogok azonban a menekültként, bevándoroltként vagy letelepedettként elismert nagykorú személyeket is megilleti, a helyi önkormányzati képviselők és a polgármesterek választásán választó lehet. Mind az aktív, mind a passzív választójog feltétele ugyanakkor a magyar állampolgárság, a nagykorúság, a magyarországi lakóhely. Jogerős ítélet alapján a cselekvőképességet korlátozó vagy kizáró gondnokság alatt álló személyeknek, illetve a közügyek gyakorlásától eltiltás alatt álló személyeknek nincsen választójoguk.  A kezdeti, ráhangolódó fázis után a tanulók kiscsoportokban fognak dolgozni.   1. fázis: A résztvevőkből három csoportot képezünk. A legcélszerűbb a véletlenszerű csoportosítás, amihez lehetőség például három papírdarab, az egyiken egy egyes szám, a másikon egy kettes szám, a harmadikon a hármas szám szerepeljen. Mindenki húz a három papírdarab közül, és ez alapján bekerül a megfelelő csoportba. A csoportok kialakítását követően a kiscsoportok közösen dolgoznak. Minden csoport egy borítékban megkapja a feladatokat, és azt kell eldönteniük, megvitatniuk, hogy vajon aktív vagy passzív állampolgárságról, vagy mindkettőről beszélhetünk a konkrét esetekben.   A konkrét esetek a következők:   1. A Magyar Köztársaság területén lakóhellyel rendelkező minden nagykorú magyar állampolgárt megillet az a jog, hogy az országgyűlési képviselők választásán választó legyen. 2. A Magyar Köztársaság területén lakóhellyel rendelkező minden nagykorú magyar állampolgárt megillet az a jog, hogy az országgyűlési képviselők választásán választható legyen. 3. Polgármesterré és fővárosi főpolgármesterré magyar állampolgár választható. 4. Minden menekültként, bevándoroltként vagy letelepedettként elismert nagykorú személyt megillet az a jog, hogy a helyi önkormányzati képviselők és a polgármesterek választásán - amennyiben a választás, illetve a népszavazás napján a Magyar Köztársaság területén tartózkodik - választó legyen, valamint a helyi népszavazásban és népi kezdeményezésben részt vegyen. 5. Nem lehet önkormányzati képviselő jegyző (főjegyző, körjegyző), aljegyző, továbbá ugyanannál az önkormányzatnál a képviselő-testület hivatalának köztisztviselője. 6. Választásra jogosultságot jelent 7. Választhatóságot jelent 8. Nem lehetnek választott képviselők a hivatásos katonák, rendőrök és nemzetbiztonsági szolgálatok munkatársai, sem szolgálati jogviszonyuk alatt, sem annak megszűnése után még három évig. 9. Feltétele: magyar állampolgárság 10. Feltétele: nagykorúság 11. Feltétele: magyarországi lakóhely 12. Nincsen választójoga annak, aki jogerős ítélet alapján a cselekvőképességet korlátozó vagy kizáró gondnokság alatt áll. 13. Nincsen választójoga annak, aki jogerős bírósági ítélet alapján a közügyek gyakorlásától eltiltás alatt áll. 14. Nincsen választójoga annak, aki szabadságvesztés büntetését tölti. 15. Nincsen választójoga annak, aki büntetőeljárásban elrendelt intézeti kényszergyógykezelését tölti.      1. fázis: A tréner felkéri mindhárom csoportot, ismertesse a feladat megoldását. A három csoportból egy-egy személy írja fel a flipchart táblára az egyes kérdésekre adott válaszokat. A harmadik fázis célja tehát az eredmények összefoglalása, irányított beszélgetés a tréner vezetésével.   **Végrehajtás értékelése:**  Az egyes fázisokhoz külön-külön tartozik értékelés.  Az első fázisban az értékelés nem releváns, ráhangolódó beszélgetés zajlik.  A második fázisban a tréner a csoportok között járva segíti a feldolgozást, esetlegesen felmerülő vitás kérdésekben segíti a megoldás közös megkeresését.  Háttérinformáció a trénernek, megoldások:  Az A betű az aktív, a P betű a passzív állampolgárságot jelöli.   1. A A Magyar Köztársaság területén lakóhellyel rendelkező minden nagykorú magyar állampolgárt megillet az a jog, hogy az országgyűlési képviselők választásán választó legyen. 2. P A Magyar Köztársaság területén lakóhellyel rendelkező minden nagykorú magyar állampolgárt megillet az a jog, hogy az országgyűlési képviselők választásán választható legyen. 3. P Polgármesterré és fővárosi főpolgármesterré magyar állampolgár választható. 4. A Minden menekültként, bevándoroltként vagy letelepedettként elismert nagykorú személyt megillet az a jog, hogy a helyi önkormányzati képviselők és a polgármesterek választásán - amennyiben a választás, illetve a népszavazás napján a Magyar Köztársaság területén tartózkodik - választó legyen, valamint a helyi népszavazásban és népi kezdeményezésben részt vegyen. 5. P Nem lehet önkormányzati képviselő jegyző (főjegyző, körjegyző), aljegyző, továbbá ugyanannál az önkormányzatnál a képviselő-testület hivatalának köztisztviselője. 6. A Választásra jogosultságot jelent 7. P Választhatóságot jelent 8. P Nem lehetnek választott képviselők a hivatásos katonák, rendőrök és nemzetbiztonsági szolgálatok munkatársai, sem szolgálati jogviszonyuk alatt, sem annak megszűnése után még három évig. 9. A, P Feltétele: magyar állampolgárság 10. A, P Feltétele: nagykorúság 11. A, P Feltétele: magyarországi lakóhely 12. A, P Nincsen választójoga annak, aki jogerős ítélet alapján a cselekvőképességet korlátozó vagy kizáró gondnokság alatt áll. 13. A, P Nincsen választójoga annak, aki jogerős bírósági ítélet alapján a közügyek gyakorlásától eltiltás alatt áll. 14. A, P Nincsen választójoga annak, aki szabadságvesztés büntetését tölti. 15. A, P Nincsen választójoga annak, aki büntetőeljárásban elrendelt intézeti kényszergyógykezelését tölti.   A harmadik fázis végén a tréner összefoglalja a főbb eredményeket, közös beszélgetést kezdeményez a témában.  **Speciális helyszíni igények, körülmények:**  A feladat többszöri pozícióváltást igényel. A kiscsoportok kialakuláshoz a terem különböző részein (vagy akár lehetőség esetén külön termekben) adjunk lehetőséget, hogy az áthallások ne zavarják és ne is befolyásolják a csoportmunkát. A plenáris munka során körbeülve férjen el a csoport úgy, hogy mindenki mindenkit jól láthasson és hallhasson.  **Eszközök:**  Toll  Feladat: a konkrét esetek, definíciók felsorolása egy A/4-es lapon  Számmal ellátott papírlap/kártya az esetleges véletlenszerű csoportbontáshoz – elhagyható  Flipchart tábla  **Alkalmazott módszerek:**  Kiscsoportos feldolgozás, megvitatás  Plenáris feldolgozás, megvitatás, összegzés  **Konklúziók:**  A jelenlegi magyar választási rendszert az alkotmányos átmenet időszakában, 1989-ben alkották meg a törvényhozók, 2013-ban kissé újragondolták a rendszert, egyébként máig alapvetően változatlan formában működik. Kiemelten fontos, hogy a fiatalok, első választásra jogosultak is tisztában legyenek a vonatkozó jogi háttér alapvető szabályaival, azzal, milyen esetekben kerülhet korlátozásra a választójog, hogyan gyakorolhatják állampolgári jogukat.  **Feladat forrása**  Dr. Takács-Miklósi Márta saját ötlete alapján  Választójogi törvény  **Szükséges mellékletek**  kérdéses esetek felsorolása | |